ΓΡΑΠΤΗ ΕΡΩΤΗΣΗ E-2620/02

υποβολή: Erik Meijer (GUE/NGL) προς την Επιτροπή

(18 Σεπτεμβρίου 2002)

Θέμα: Η κοινοβουλευτική δημοκρατία στην Ευρωπαϊκή Ένωση: το προηγούμενο που δημιουργεί η πρόσφατη ισπανική απόφαση

1. Θα χρησιμεύσει άραγε ως προηγούμενο η ισπανική απόφαση για το δικαίωμα ύπαρξης του κόμματος Herri Batasuna (και κατά συνέπεια του Euskadiko Herritarrok) ως προς την λειτουργία της κοινοβουλευτικής δημοκρατίας σε όλα τα επίπεδα στα σημερινά και μελλοντικά κράτη μέλη της Ε Ε· Καθίσταται άραγε ευκολότερο για τις κοινοβουλευτικές δημοκρατίες και κυβερνήσεις να αποκλείουν την συμμετοχή μειοψηφιών που μισούν·

2. Αναμένει η Επιτροπή ότι πολιτικά κινήματα με πολλούς οπαδούς θα εξαφανισθούν όταν κηρυχθούν εκτός νόμου, ή μήπως το κύριο αποτέλεσμα αυτής της προσπάθειας θα είναι να καταστεί η κοινοβουλευτική δημοκρατία ατελής και λιγότερο αξιόπιστη·

3. Φρονεί η Επιτροπή ότι μπορεί να λειτουργεί πλήρως η κοινοβουλευτική δημοκρατία στην Χώρα των Βάσκων (Euskadi, Pas Vasco) και στην περιοχή της Ναβάρας όταν, τον Μάϊο του 2003 αποκλείεται από τις δημοτικές εκλογές κόμμα το οποίο ήδη σε ορισμένους δήμους κατέχει την πλειοψηφία στο δημοτικό συμβούλιο και τον Ιούνιο του 2004 δεν θα έχει την ευκαιρία να εκλέξει τους εκπροσώπους του για το Ευρωπαϊκό Κοινοβούλιο·

4. Φρονεί η Επιτροπή ότι οι αμέσως επόμενες εκλογές για την ανάδειξη του Ευρωπαϊκού Κοινοβουλίου θα έχουν νομική ισχύ εάν κράτη μέλη αποκλείουν σε κόμματα με πραγματικούς οπαδούς μεταξύ των εκλογέων να συμμετάσχουν σ' αυτές·

5. Με ποιον τρόπο φρονεί η Επιτροπή ότι μπορεί να συμβάλλει στην διατήρηση τηςφιστάμενης κοινοβουλευτικής δημοκρατίας στην Ισπανία, συμπεριλαμβανόμενης της Χώρας των Βάσκων και της περιοχής της Ναβάρας και να διασφαλίσει το δικαίωμα συμμετοχής των αριστερών Βάσκων εθνικιστών στις επόμενες εκλογές για την ανάδειξη του Ευρωπαϊκού Κοινοβουλίου·

Κοινή απάντησητου κ. Vitorino εξ ονόματος της Επιτροπήςστις γραπτές ερωτήσεις E-2619/02 και E-2620/02

(21 Νοεμβρίου 2002)

Η Επιτροπή επισημαίνει ότι τα θέματα που εγείρει το Αξιότιμο Μέλος του Κοινοβουλίου σχετικά με τα πολιτικά ρεύματα γενικά και τη συμμετοχή στις εκλογές καθώς και ειδικότερα σχετικά με την ειδική κατάσταση σε συγκεκριμένο κράτος μέλος,πάγονται στην αρμοδιότητα των κρατών μελών.

Όσον αφορά εξάλλου τις εκλογές για το Κοινοβούλιο, τόσο η ισχύουσα πράξη του 1976(1) όσο και η πρόταση απόφασης για την τροποποίηση της πράξης(2) προβλέπουν ότι η εκλογική διαδικασία για τις εκλογές του Κοινοβουλίου διέπονται σε κάθε κράτος μέλος από τις εθνικές διατάξεις εκάστου. Αυτό αφορά, μεταξύ άλλων, και τους κανονισμούς και προϋποθέσεις για τηνποβολήποψηφιοτήτων εκ μέρους των πολιτικών κομμάτων και για τη συμμετοχή στις εκλογές.

Υπό αυτές τις συνθήκες, η Επιτροπή δεν θεωρεί ότι είναι αρμόδια να απαντήσει στις ειδικές ερωτήσεις πουπέβαλε το Αξιότιμο Μέλος.

(1) Πράξη περί εκλογής των μελών του Ευρωπαϊκού Κοινοβουλίου με άμεση καθολική ψηφοφορία, συνημμένη ως παράρτημα στην απόφαση αριθ. 76/787/ΕΚΑΧ, ΕΟΚ, Ευρατόμ του Συμβουλίου της 20ής Σεπτεμβρίου 1976, ΕΕ L 278 της 8.10.1976.

(2) Σχέδιο απόφασης του Συμβουλίου (8964/2002) για την τροποποίηση της πράξης περί εκλογής των μελών του Ευρωπαϊκού Κοινοβουλίου με άμεση καθολική ψηφοφορία, συνημμένης ως παράρτημα στην απόφαση αριθ. 76/787/ΕΚΑΧ, ΕΟΚ, Ευρατόμ της 20ής Σεπτεμβρίου 1976.